Maj måned er krible krable måned landet over. Med penge fra Nordeafonden fik nordjyske bybørn i dag muligheden for at udforske naturens smådyr i Lille Vildmose Centeret.

Den stod på sneglespor og snegleløb, da 33 børn fra Børnehaven Blåkildevej i Aalborg Øst fik en dag i det grønne på jagt efter slimede dyr og insekter i græsset. På Lille Vildmosecentret er de klar til at give børnene en ny oplevelse, hvor de kan komme helt tæt på naturens lyde og krible krable dyr. Det er rigtig dejligt at kunne komme herud, hvor der er god plads og der er en sø herude også, det har vi ikke lige i nærheden så det at komme ned og prøve at fange ting dernede, det er en stor oplevelse for dem, siger Peter Kajgaard, pædagog ved Børnehaven Blåkildevej. Nogle af børnene fik da også en udforing, da de skulle møde de små kryb - kryb som de måske ikke før har set i byen. - Jeg var med nogle af dem ovre og fange snegle hvor de simpelthen synes det var så ulækkert at man skulle røre ved en snegl også. Men der er også nogle der bare springer ud og rør ved alt det de kan, Camilla Jensen, Naturformidler og biolog. I alt skal 29 nordjyske børneinstitutioner forbi Lille Vildmose Centeret og studere dyrene med fingre og lup.